***ПРОЕКТ***

# Д О Г О В О Р

**№ ............../..........................**

Днес, ...................2016 год., на основание чл. 194, ал. 1 от Закона за обществените поръчки (ЗОП) при условията на чл. 20, ал. 3, т. 2 от ЗОП и утвърден протокол на председателя на Българска федерация ски се сключи настоящия договор между:

**СДРУЖЕНИЕ** „**БЪЛГАРСКА ФЕДЕРАЦИЯ ПО СКИ”**, с Булстат № 000708273, със седалище и адрес на управление: гр. София, бул. „Васил Левски” № 75, представлявано от Цеко Минев, в качеството си на председател, наричано по-долу **ВЪЗЛОЖИТЕЛ** от една страна,

и

 .................................................................... с БУЛСТАТ/ЕИК ......................, с адрес: ....................................., телефон ......................, факс ......................., представлявано от ......................................................, наричано по-долу „**ИЗПЪЛНИТЕЛ“** от друга страна

**I. ПРЕДМЕТ НА ДОГОВОРА**

**Чл. 1.** Възложителят възлага, а изпълнителят се задължава да предоставяне на застрахователни услуги за нуждите на Българска федерация ски съгласно приложена техническа спецификация на възложителя и техническа оферта на изпълнителя

**II. СРОК НА ДОГОВОРА**

**Чл. 2.** Настоящият договор се сключва за срок от 24 (двадесет и четири) месеца или до достигане на сумата от 70 000 лв. (седемдесет хиляди) лева без ДДС.

**III. МЯСТО И РЕД ЗА ИЗПЪЛНЕНИЕ НА ПОРЪЧКАТА**

**Чл. 3.** Поръчката обхваща извършване на застраховане на територията на страната и чужбина..

**IV. ЦЕНИ И НАЧИН НА ПЛАЩАНЕ**

**Чл. 4. (1)** Единичните цени да определени в ценовата оферта, неразделна част от договора.

**(2)**. Дължимата на изпълнителя сума ще бъде платена по банковата му сметка, разкрита в банка …...................................................................................................................., ІBAN:...................................................................................................................... в срок до 15 (петадесет) календарни дни след получаване на квитанция или фактура.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** Възложителят има право да проверява качеството на изпълнение във всеки един момент без това на пречи на изпълнителя.

**Чл. 7.** Възложителят е длъжен да заплати уговорената цена в размера, по начина и в срока, определени в настоящия договор.

**Чл. 8.** Възложителят може да развали договора, ако в резултат на обстоятелства, възникнали след сключването му, не е в състояние да изпълни своите задължения.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** Изпълнителят има право да получи договореното плащане в сроковете и при условията по настоящия договор.

**Чл. 10.** Изпълнителят е длъжен да предоставя застрахователните услуги описани в договора, техническото предложение и общите условия по отделните застраховки.

**Чл. 11.** Изпълнителят е длъжен да поддържа през срока валиден лиценза си за за извършване на застрахователна дейност, съгл. Кодекса за застраховането.

**Чл. 12.** Изпълнителят е длъжен да осигури за срока на договора 24-часова телефонна връзка и възможност за обслужване в извън работно време, почивни и празнични дни;

**VII. ГАРАНЦИЯ ЗА ИЗПЪЛНЕНИЕТО НА ДОГОВОРА**

**Чл. 13. (1)** Най-късно към датата на сключване на договора Изпълнителят представя документ за гаранция за изпълнение на договора - парична или безусловна и неотменима банкова гаранция, в размер на 700 (седемстотин) лева.

 **(2)** В случай че Изпълнителят избере да предостави гаранция под формата на парична сума, то сумата да бъде преведена по следната банкова сметка на Възложителя:

IBAN: **...........................................**;

BIC: **...............................................**

**(3)** В случай на предоставяне на банкова гаранция или застраховка, валидността й следва да обхваща срок от минимум 30 дни след изтичане срока на договора или срок, обезпечаващ изпълнението на договора.

**(4)** Възложителят се задължава да възстанови на изпълнителя сумата на гаранцията по ал. 2 в срок до 10 (десет) работни дни след изтичане на посочения в чл. 2 от договора срок. Гаранцията ще бъде възстановена по сметка, посочена от изпълнителя**.**

**(5)** Възложителятне дължи лихви върху сумата по гаранцията.

**Чл. 14. (1)** Възложителят има право да се удовлетвори от гаранцията, независимо от формата, под която е представена, когато изпълнителят системно не изпълнява някое от задълженията си по договора, както и когато прекъсне или забави изпълнението на задълженията си.

**(2)** Възложителят има право да усвои такава част от гаранцията, която покрива отговорността на изпълнителя за неизпълнението.

**(3)** При едностранно прекратяване на договора от страна на Възложителяпоради виновно неизпълнение на задължения по договора от страна на Изпълнителя, сумата от гаранцията се усвоява изцяло като обезщетение за прекратяване на договора.

**(4)** Възложителят има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

**(5)** В случай че неизпълнението на задълженията по договора от страна на изпълнителя по стойност превишава размера на гаранцията, Възложителятима право да търси обезщетение по общия ред.

**(6)** Възложителят задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд по реда на ГПК. Гаранцията се задържа до окончателното решаване на спора.

**VІІІ. ОТГОВОРНОСТ И САНКЦИИ**

**Чл. 15.** При неизпълнение на задълженията си по чл. 5 от договора Възложителят дължи неустойка в размер на 0,5 % за всеки ден забава, но не повече от 10 % от стойността на неиздължената сума.

**Чл. 16.** В случай на неизпълнение на някое от задълженията по чл. 3 и задълженията по раздел VI от този договор изпълнителят дължи на възложителя неустойка в размер на 1 % от сумата по чл. 13, ал. 1 за всяко неизпълнение.

**Чл. 17.** Изпълнителят дължи неустойка в размер на 10 % от стойността на застрахователната полица, ако се отклони от заявката във вреда на Възложителя.

**ІХ. КОНФИДЕНЦИАЛНОСТ**

 **Чл. 18.** Изпълнителят се задължава да не разкрива по никакъв начин пред трети лица информация, станала му известна при изпълнение на задълженията му по настоящия договор.

 **Чл. 19.** Изпълнителят се задължава да не използва информация, станала му известна при изпълнение на задълженията му по настоящия договор, за своя изгода или за изгода на трети лица.

**Чл. 20.** Всеки документ, изготвен от възложителя, станал достояние на изпълнителя, следва да бъде върнат след прекратяването на договора.

**X. ПРЕКРАТЯВАНЕ НА ДОГОВОРА**

**Чл. 25. (1)** Договорът се прекратява с изтичане на уговорения срок или при достигане на сумата от 70 000 (седемдесет хиляди) лева без ДДС.

**(2)** Договорът може да бъде прекратен:

1. по взаимно съгласие между страните, изразено в писмена форма;
2. от Възложителя, с тридесетдневно писмено предизвестие;
3. едностранно от Възложителя, без предизвестие, при системно неизпълнение или системно лошо изпълнение на задълженията по договора от Изпълнителя;
4. едностранно от страна на Изпълнителя, с двумесечно писмено предизвестие, отправено до Възложителя по пощата с обратна разписка, в случай на забава при изпълнение на задължението му по чл. 5 с повече от 30 дни;
5. едностранно от Възложителя, без предизвестие, в случай че Изпълнителят бъде лишен от право да упражнява дейността си.

**XІ. ДРУГИ УСЛОВИЯ**

**Чл. 26.** Страните по настоящия договор ще решават споровете, възникнали в процеса на изпълнението му по взаимно съгласие и с писмени споразумения, а при непостигане на съгласие - въпросът се отнася за решаване пред компетентния съд по реда на ГПК.

**Чл. 29.** За неуредените в настоящия договор въпроси се прилагат разпоредбите на законодателството на Република България.

Настоящият договор се състави и подписа в два еднообразни екземпляра — по един за всяка от страните.

**ПРИЛОЖЕНИЯ:**

1. Техническа спецификация на ВЪЗЛОЖИТЕЛЯ;
2. Техническо предложение на ИЗПЪЛНИТЕЛЯ;
3. Ценово предложение на ИЗПЪЛНИТЕЛЯ;

 **ВЪЗЛОЖИТЕЛ: ИЗПЪЛНИТЕЛ:**